cyanic-selkie/wikianc huggingface dataset:
Aline Grönberg
Suhtautuminen työhön
Aline Grönberg korosti jatkuvasti työn tekemisen tärkeyttä. Hän itse työskenteli ahkerasti: Antskogin myymälänhoitajana ja oman yrityksen johtajana hän selvitti joka ilta molempien liikkeiden tilit, sitten siirtyi omaan liikkeeseensä lajitteleman ja säkittämään päivän kuluessa ostetut lumput ja kantamaan ne ullakolle. Lopuksi hän siivosi oman liikkeensä seuraavaa aamua varten. pienoiskuva|Aline Grönbergille luovutetaan Suomen Leijonan Komentajamerkki. Oman yrityksen vetäjänä hänellä ei ollut vapaapäiviä eikä kunnolla nukuttuja öitä kolmeen vuoteen. Jokainen päivän minuutti kului työssä ja työpäivät olivat 20-tuntisia.
Charles Darwinin kansallispuisto
Kansallispuiston alueella on toisen maailmansodan Tyynenmeren sodan aikaisia betonibunkkereita, joista yksi on muutettu matkailijakeskukseksi ja sodanaikaisten tavaroiden näyttelytilaksi (WWII Display). Kansallispuistosta on myös hyvät näkymät Darwinin kaupunkiin.
Karly Shorr
Nuorten MM-kilpailuissa Valmalencossa huhtikuussa 2011 Shorr sijoittui slopestylessa pronssille. Lumilautailun maailmancupissa Shorr kilpaili ensimmäisen kerran Copper Mountainissa tammikuussa 2013 sijoittuen slopestylessa 11:nneksi. Parhaimmillaan hän on sijoittunut maailmancupissa yhdeksänneksi Cardronan slopestylekilpailussa elokuussa 2013.
Elsa Soini
Elsa Sofia Hagan (o.s. Soini; 7. huhtikuuta 1893 Helsinki – 12. heinäkuuta 1952 Helsinki) oli suomalainen kirjailija ja elokuvakäsikirjoittaja.
Eeva Anttila
Eeva Helena Anttila (s. 20. marraskuuta 1960 Vaasa) on Taideyliopiston Teatterikorkeakoulun tanssipedagogiikan professori. Hänet on valittu Vuoden professoriksi vuonna 2016. Hän on ollut vuodesta 2006 lähtien Teatterikorkeakoulun professori vastuualueenaan Teatterikorkeakoulun tanssiopettajan maisteriohjelma. Sitä ennen vuodesta 1996 hän toimi Teatterikorkeakoulussa tanssipedagogiikan lehtorina ja assistenttina.
Augustus F. Hawkins
100-vuotiaaksi elänyt Hawkins oli kuollessaan vanhin elossa ollut entinen Yhdysvaltain edustajainhuoneen jäsen. Vaaleasta ihostaan huolimatta hän oli etniseltä taustaltaan afroamerikkalainen.
Anatomy of Life
Anatomy of Life on death metal -yhtyeen Noumenan kolmas ja viimeisin studioalbumi. Se on julkaistu vuonna 2006 levymerkillä Spikefarm Records.
Aarno von Bell
Von Bell harrastaa muun muassa paikallishistorian tutkimusta sekä kansainvälisiä ystävyyssuhteita. Hän on toiminut Suomi–Venäjä-Seuran Kajaanin osaston puheenjohtajana. Hän on naimisissa ja hänellä on neljä tytärtä.
Ville Aaltonen
Maajoukkueura
Aaltonen toimi Samuli Niskasen jälkeen Suomen maajoukkueen kapteenina.
Santeri Ahola
Ahola on Keravan Pallo-75:n kasvatti. Hän on pelannut juniorina myös PK Keski-Uusimaassa ja Helsingin Jalkapalloklubissa. Ahola teki sarjadebyyttinsä Ykkösen kaudella 2010 HJK:n reservijoukkue Klubi 04:ssä. Kaudeksi 2012 hän siirtyi Veikkausliigassa pelanneen FC Hongan riveihin. Ensiesiintymisensä pääsarjassa Ahola teki 18. syyskuuta pelatussa vierasottelussa IFK Mariehamnia vastaan. Hän pelasi kaudella yhteensä viisi Veikkausliiga-ottelua ja yhtä monta myös Kakkosessa reservijoukkue Pallohongassa.
Disney’s Hollywood Studios
Nimi vaihtui Disney's Hollywood Studiosiin vuonna 2007.
Sybimar
Sybimar Oy on suomalainen vuonna 2005 perustettu monialayritys. Se toimittaa laitteistoja elintarvike- ja energiateollisuudelle sekä tuottaa biopolttoaineita. Vuonna 2014 Suomen Ympäristökeskus myönsi yritykselle ”Ympäristön hyväksi” -palkinnon suljettuun kiertoon perustuvasta kalanviljely- ja kasvihuonetuotantokonseptista.
Tadas Sedekerskis
Sedekerskis siirtyi vuonna 2013 Liettuasta Espanjan Liga ACB:n Laboral Kutxa Baskoniaan. Debyyttinsä seuran edustusjoukkueessa hän teki vasta 17-vuotiaana maaliskuussa 2015.
Hispaniola
Ilmasto
Hispaniolalla on trooppinen, kuuma ja kostea ilmasto. Keskilämpötila on 26 celsiusastetta. Vuoristoseuduilla on noin kuusi astetta viileämpää kuin rannikolla, missä maksimilämpötilat ylittävät 30 astetta. Pohjoisrannikolla sataa eniten lokakuusta toukokuuhun, etelärannikolla toukokuusta lokakuuhun.
Historia
Hispaniola nousi merestä noin 140 miljoonaa vuotta sitten.
Joseph Wright
Elämä ja tyyli
Wrightin aikana Midlands oli yksi teollistumisen keskeisiä alueita, ja hänen tuttavapiiriinsä kuului teollistumisen edelläkävijöitä kuten Richard Arkwright sekä ajan merkittäviä intellektuelleja kuten Darwinin isoisät, keramiikanvalmistusta kehittänyt Josiah Wedgwood ja luonnontutkija-runoilija Erasmus Darwin. Wright maalasi muotokuvia useista Lunar societyn jäsenistä. Heistä erityisen läheisiksi tulivat Darwin ja John Whitehurst, joka oli ammatiltaan kelloseppä mutta tutki geologiaa ja tulivuoria. Tulivuori-innostus tarttui Wrightiin, ja Italian matkansa aikana hän maalasi yli 30 kuvaa Vesuviuksesta. Whitehurstin vaikutus näkyy myös Telluurio-teoksessa.
Vuosina 1768–1771 Wright asui Liverpoolissa. Ei ole selvää, miksi hän muutti sinne, mutta on spekuloitu, että hän koki saavansa liian vähän arvostusta niin Lontoon taidepiireissä kuin kotikaupungissaan Derbyssä. Royal Academy oli perustettu vuonna 1768, eivätkä sen 30 perustajajäsentä pitäneet Wrightiä jäsenyyden arvoisena.
Wright oli naimisissa ja sai kuusi lasta. Hän jäi leskeksi 1790, mutta jatkoi itse maalaamista viimeisiin vuosiinsa asti. Hän kuoli 1797 Derbyssä.
UC AlbinoLeffe
Historia
Seura on koko olemassaolonsa aikana kärsinyt heikoista yleisömääristä. Ennätys on kaudelta 2006–2007, jolloin AlbinoLeffen kotiotteluita seurasi keskimäärin 2 400 katsojaa.
Bob Crosby
thumb|[[Judy Garland ja Bob Crosby elokuvassa Tässä tulen minä! (1943).]] Bob Crosby (24. syyskuuta 1913 Spokane, Washington – 9. maaliskuuta 1993 La Jolla, Kalifornia) oli yhdysvaltalainen dixieland-laulaja, joka tunnetaan parhaiten yhtyeestään Crosby and the Bob-Cats. Yhtyeen ura oli huipussaan vuosina 1935-1942. Se hajosi vuonna 1942. Crosby palveli merijalkaväessä vuosina 1944-1945. Sodan jälkeen Bobcats teki satunnaisia paluukeikkoja eri kokoonpanoilla, mutta Crosby lauloi vain muutamia lauluosuuksia. Yhtyeen tuotantoa on julkaistu laajasti CD-levyillä.
Atte Mäkinen (jääkiekkohyökkääjä)
Seuraura
Huhtikuussa 2016 Mäkinen solmi vuoden jatkosopimuksen Jokereiden kanssa. Hän pelasi kauden 2016–2017 aikana neljä KHL-ottelua, mutta Mäkinen pelasi lähes koko kauden kuitenkin lainalla Kiekko-Vantaassa. Hän oli Mestiksen pudotuspeleissä joukkueen paras pistemies ja maalintekijä tehoilla 6+5=11 sekä jakoi Kiekko-Vantaan sisäisen tehotilaston voiton Frank Gymerin kanssa lukemalla +5. Mäkinen voitti kauden päätteeksi Mestis-hopeaa.
Muuta
Mäkisen kaksoisveli Miro pelaa Aten joukkuetoverina Linden Hockeyssa. Veljekset ovat pelanneet lähes koko uransa ajan yhdessä.
Felipe Aspegren
Pelityyli
Tampereen Ilveksessä toiminut päävalmentaja Jarkko Wiss kuvaili Aspegrenia "rohkeaksi, taitavaksi ja teräväksi laitapuolustajaksi, joka pystyy tarvittaessa pelaamaan myös keskikentän keskellä." Wissin mukaan Aspegren on "lupaava jalkapalloilija, joka otti isoja askelia eteenpäin kehityksessään, kun hän pelasi Kotkassa".
Paralleeliaksiooma
Lähteet
Paralel
Renny Harlin
Nuoruus
Harjolat muuttivat vuonna 1963 Riihimäeltä Helsingin Kulosaareen, missä he elivät keskiluokkaista elämää. Renny alkoi harrastaa ratsastusta jo kuusivuotiaana. Yhdeksänvuotiaana hän kirjoitti ja julkaisi omaa korttelilehteään ja tallensi omia näytelmiään nauhurilla, ja vähän myöhemmin hän opetteli käyttämään myös perheen kaitafilmikameraa. Rakkauden elokuviin Renny peri äidiltään.
Elokuvaopinnot
Harlin aloitti elokuvakoulun syksyllä 1979 seitsemän muun opiskelijan kanssa. Hän oli halunnut ohjaajalinjalle mutta nuoren ikänsä vuoksi joutuikin kuvaajalinjalle. Harlin on kertonut tunteneensa itsensä koulussa ulkopuoliseksi, sillä suomalaisessa elokuvakulttuurissa elettiin tuolloin vasemmistolaista ja tiedostavaa aikaa, ja elokuvien kuului olla vakavia eikä kaupallisia. Harlin suunnitteli ja kuvasi kouluvuosinaan lyhytelokuvan nimeltä Huostaanotto, joka kertoi puliukosta ja aarteesta. Rahaa hän ansaitsi muun muassa paikallista elokuvateatteria pyörittäneen Cinestudio-yhtiön markkinoijana ja leikkaajana. Työssään hän sai myös käydä esimerkiksi Cannesin elokuvajuhlilla. Turhauduttuaan opintoihinsa ja siihen, ettei päässyt ohjaajalinjalle Harlin jätti elokuvakoulun kesken vuonna 1981.
Ensimmäiset filmityöt
Koulun jälkeen Harlin sai töitä Yleisradiosta tv-toimittajana ja teki nuorille tarkoitettuja Hetkinen- ja Kohtauspaikka-ohjelmia erilaisista nuorille läheisistä aiheista. Harlin jatkoi myös Cinestudiolla ja pääsi maaliskuussa 1982 tutustumaan Yhdysvaltoihin Los Angelesin elokuvamessuilla. Tällä matkalla hän tutustui nuoreen suomalaiseen elokuvien maahantuojaan Markus Seliniin, josta tuli hänen elinikäinen ystävänsä ja yhteistyökumppaninsa.
2000-luvulla
Harlinin uran alamäki jatkui vuonna 2007, kun seesteisempi Cleaner ei päässyt Yhdysvalloissa lainkaan elokuvateatterilevitykseen. 12 Rounds (2009) oli Harlinin paluu toimintaelokuviin. Elokuva teki show-painija John Cenasta elokuvatähden ja menestyi kohtalaisesti lippuluukuilla.
Kiinassa
Harlinin toinen Kiinassa ohjattu elokuva oli videopeliin perustuva miekkailuelokuva Legend of the Ancient Sword (2017). Elokuvaa ei markkinoitu tai levitetty kunnolla, minkä Harlin arvelee johtuneen siitä, että elokuvan tuotantoyhtiön johto oli vaihtunut kuvausten aikana.
2020-luvulla
Vuonna 2021 Harlin on kuvannut Bulgariassa kauhuelokuvaa The Refuge.
Paavo Saarinen
Kunnallisissa luottamustehtävissä Saarinen toimi Perniön kunnanvaltuuston varapuheenjohtajana ja Perniön kunnallislautakunnan varapuheenjohtajana. Hänen muita luottamustehtäviään olivat Maalaisliiton Varsinais-Suomen piiritoimikunta, Varsinais-Suomen maanviljelysseuran johtokunta, Suomen raakasokeri oy:n hallintoneuvosto, Suomen raakasokeri oy:n johtokunta, Maalaiskuntien liiton liittovaltuusto, Maalaiskuntien liiton liittohallitus, Keskusmetsäseura Tapion hallintoneuvosto, Suomen laidunyhdistyksen hallintoneuvosto ja Lounais-Suomen metsänhoitolautakunta. Kunnallisneuvoksen arvonimen hän sai 1946.
Essaouiran medina
Nykytilanne
Unescon mukaan medina on säilyttänyt pääosin aitoutensa mitä tulee rakennustekniikoihin ja -materiaaleihin sekä rakennusten suunnitteluun, vaikka kunnostus- ja uudelleenrakennustöissä onkin käytetty joitain moderneja materiaaleja. Sen sijaan linnoitukset ovat merestä ja kosteudesta huolimatta säilyneet alkuperäisasussaan. medinan rakennukset ja muut elementit ovat Essaouiran kunnan, Marokon valtion, ranskalaisen Alliance Israélite Universelle -nimisen juutalaisjärjestön, osuuskuntien ja yksityisten ihmisten omistuksessa. Osa on lisäksi islamilaisen habous-järjestelyn kautta omistettuja.
Kombatan
Graduointijärjestelmä Kuten useimmissa muissakin kamppailulajeissa, myös Kombatanissa harrastajan tasosta kertoo arvomerkin väri (tai vyön väri). Kombatanissa on 7 oppilastasoa ja sen jälkeen ovat (mustan vyön) opettaja-asteet. Taidot ovat tietenkin vyötä tärkeämmät, mutta graduointikoe on hyvä tavoite, johon pyrkiminen motivoi kehittymään. Kombatanin isä on filippiiniläinen Ernesto Presas.
HMS Rochester (L50)
Palvelus
Valmistuessaan alus määrättiin Etelä-Afrikan laivastoasemalle ja sen sisaralus HMS Milford otettiin palvelukseen viikkoa myöhemmin koeajojen päätyttyä. Alus oli vuoteen 1939 Simonstownissa, jossa sen aseistus uusittiin vuoden 1938 lopulla hieman ennen Britteinsaarille paluuta. Alus palasi kesäkuussa 1939 palvelukseen, jolloin se määrättiin Itä-Intian laivastoasemalle. Alus saapui 1. syyskuuta Adeniin, missä se aloitti pari päivää myöhemmin Persianlahden meriliikenteen valvonnan.
Alus suojasi 6. huhtikuuta HMS Aberdeenin, HMS Wellingtonin ja HMS Vimyn kanssa Gibraltarille matkaavaa saattueetta OG25F, josta Rochester ja Vimy erkanivat seuraavana päivänä. Alukset liittyivät 8. huhtikuuta Liverpooliin matkanneeseen saattueeseen HG25F, jonka suojana olivat HMS Viscount ja HMS Witch sekä Ranskan laivaston hävittäjä. Alus erkani 11. huhtikuuta Liverpooliin saavuttuaan saattueesta.
Elokuussa alus suojasi ryhmänsä mukana Atlantin saattueita, kunnes se siirtyi ryhmän mukana Britteinsaarten ja Freetownin väliselle saattuereitille syyskuussa. Alus osallistui 19. lokakuuta Saksan laivaston sukellusveneen U-204:n upottamiseen Cape Spartelin edustalla (35.76667°N, -6.03333°W) saattuetta HG74 suojatessaan. Vuoden lopulla Rochester siirrettiin 43. saattajaryhmään.
Alus suojasi HMS Ernen ja HMS Sandwichin kanssa saattuetta OS35, kun alukset upottivat 31. heinäkuuta sukellusveneen U-213:n Azorien edustalla (36.75°N, 22.83333°W). Rochester jatkoi saattueiden suojaamista Freetownista, kunnes se määrättiin syyskuussa operaatio Torchiin Gibraltarille suojaamaan saattueita.
Vuoden 1944 alun Rochester' suojasi ryhmänsä mukana Atlantin saattueita, kunnes ryhmä määrättiin huhtikuussa siirtymään Portsmouthiin valmistautumaan Normandian maihinnousuun. Toukokuussa alus siirrettiin Portsmouthin komentajan lippulaivaksi. Alus kolaroi 31. toukokuuta HMS Hartin kanssa niiden torjuessa sukellusvenettä. Alus siirrettin korjattavaksi Devonportin telakalle, josta palattuaan alus suojasi Kanaalin saattueita.
Mekan metro
Taustaa metrohankkeelle
Muslimeille pakollinen hadž-pyhiinvaellus ja suositeltava umra-pyhiinvaellus aiheuttavat jatkuvasti suuria liikenneongelmia Mekan kaupungissa. Saudi-Arabian hallitus ja Mekan kaupungin johto pyrkivät kehittämään kaupunkia paremmin kasvavaan pyhiinvaeltamiseen sopivaksi. Tämän projektin yhtenä osana kaupunkiin päätettiin toteuttaa metro, jolla pyhiinvaeltajat voivat liikkua pyhiinvaelluksen rituaaleihin liittyvien paikkojen välillä. Kaupungissa on ollut vaikea löytää taksia hadžin aikana ja saudit arvioivat, että metro poistaa 53 000 linja-autoa Mekan kaduilta.
Toteutus ja laajennussuunnitelmat
Metron ensimmäistä linjaa on suunniteltu pidettäväksi Masjid al-Haramille, ja linjastoa on suunniteltu laajennettavan neljällä uudella linjalla, jotka toisivat yhteyden Jeddan kansainväliselle lentokentälle, Mekan ja Medinan välillä liikennöiville Haramainin suurnopeusjunille (rata on rakenteilla), pysäköintialueille ja lisäksi tarkoitus on toteuttaa suoria yhteyksiä nykyisen linjan palvelemille alueille.
Bamboo Engineering
Bamboo Engineering on brittiläinen autourheilutalli, joka perustettiin vuonna 2009. Vuonna 2009 talli osallistui BTCC -sarjaan. Vuonna 2010 talli osallistui WTCC-sarjaan, jossa se sijoittui Yokohama Trophy -luokassa toiseksi. Vuonna 2011 talli jäi pisteissä viidenneksi ja vuonna 2012 neljänneksi.
Leszek Nowak
Leszek Nowak (1943 Więckowice – 20. lokakuuta 2009 Poznań ) oli puolalainen tieteenfilosofiaan erikoistunut filosofi, joka toimi professorina Adam Mickiewiczin yliopistossa. Hän kirjoitti muun muassa marxilaisesta tieteenfilosofiasta sekä tieteellisten teorioiden idealisoivasta luonteesta.
Avril Lavigne
Let Go (2002–2003)
Lavignen debyyttisingle "Complicated", joka oli samalla myös levyn ensimmäinen single, meni listaykköseksi Australiassa ja toiseksi se ylsi Yhdysvalloissa. "Complicated" oli yksi parhaiten myyneista kanadalaisista singleistä vuonna 2002. "Complicated" pääsi mukaan myös nuorten televisiosarjaan Dawson’s Creek. Tämän jälkeen tulivat singlet "Sk8er Boi" ja "I'm With You". Molemmat ylsivät kymmenen parhaan joukkoon Yhdysvalloissa. Lavigne voitti MTV Video Music Awards -palkinnon vuonna 2002 kategoriassa "Paras uusi artisti", neljä Juno-palkintoa vuonna 2003. Näiden lisäksi hän sai kuusi ehdokkuutta sekä sai World Music Award -palkinnon kategoriassa "maailman parhaiten myynyt kanadalainen laulaja". Lavigne oli myös ehdolla kahdeksan Grammy-palkinnon saajaksi, muun muassa "Vuoden laulu" kappaleellaan "Complicated" ja "Paras uusi artisti".
Under My Skin (2004–2005)
Albumin ensimmäinen single "Don't Tell Me" ilmestyi 27. huhtikuuta 2004 ja sijoittui listaykköseksi Argentiinassa ja Meksikossa, kun taas viidenneksi se jäi Yhdysvalloissa ja Kanadassa, ja kymmenenneksi se jäi Australiassa ja Brasiliassa. "My Happy Ending" sijoittui ykköseksi Meksikossa ja sijoittui kymmenen parhaan joukkoon Yhdysvalloissa, joka teki siitä Lavignen kolmanneksi menestyneimmän hitin siellä, mutta albumin kolmas single "Nobody's Home" ei yltänyt edes neljänkymmenen parhaan joukkoon Yhdysvalloissa. "Nobody's home" meni ykköseksi vain Meksikossa ja Argentiinassa. Albumin neljäs single "He Wasn't" ylsi neljänkymmenen parhaan joukkoon Isossa-Britanniassa ja Australiassa, mutta kyseistä kappaletta ei julkaistu Yhdysvalloissa. "Fall to Pieces" oli viides ja viimeinen single kyseiseltä levyltä, muttei pärjännyt yhtä hyvin kuin edelliset singlet.
Yksityiselämä
Lavigne on ottanut vasemman ranteensa sisäpuolelle tähti-tatuonnin, joka täsmää hänen ensimmäisen levynsä tyyliin. Samaan aikaan Lavignen tatuoinnin kanssa myös Ben Moodylle tehtiin samanlainen tatuointi. Vuoden 2004 lopulla Lavigne hankki oikeaan ranteeseensa pienen pinkin sydämen, jonka sisällä on hänen silloista poikaystäväänsä Deryck Whibleyta kuvaava kirjain ”D”. Kanadalainen Whibley on laulaja-kitaristi punkyhtyeessä Sum 41.
Bändi
Nykyiset jäsenet'':
Kiertueet
Avril Lavigne esiintyi ensimmäisen kerran Suomessa 20. kesäkuuta 2005 Coca-Cola Soundwave -tapahtumassa Helsingin jäähallissa, jossa hän oli pääesiintyjä. Toisen kerran Lavigne konsertoi Suomessa Helsingin jäähallilla 30. kesäkuuta 2008 lämmittely-yhtyeenään Stalingrad Cowgirls.
Peski (Demjanskin piiri)
Peskin kunnan pinta-ala on 548,36 neliökilometriä. Se rajoittuu kaakossa Demjanskin piirin Polnovon, etelässä Iljina Goran, lännessä Demjanskin ja Žirkovon sekä luoteessa Jamnikin kuntiin ja koillisessa Novgorodin alueen Valdain piiriin. Pinta-alasta 42,2 % on maatalousmaata, 27,8 % metsää ja 14,9 % vesialueita. Järviä ovat Veljo, Glybitsko, Pestovskoje, Hvoštšino ja Istošenskoje, jokia Javon, Tšeresitsa ja Ljuteika. Kunnan alueella sijaitsee osa Valdain kansallispuistosta.
Muurmannin legioona
Tapahtumien kulku
Toinen brittien muodostama yksikkö, joka perustui entisten punakaartilaisten värväämiseen, oli Muurmannin legioonaa suuremmaksi kasvanut Karjalan rykmentti, joka taisteli syksyllä 1918 Vienan Karjalassa pakottaen Walleniuksen joukkoja etelämpänä hyökänneen Kuisman retkikunnan vetäytymään.
Erik Justander
Justander varttui luultavasti kasvattipoikana raatimies Henrik Tavastin perheessä ja pääsi ylioppilaaksi vuoteen 1645 mennessä. Valmistuttuaan filosofian maisteriksi 1653 hän toimi kreivi Johan Oxenstiernan kirjastonhoitajana 1654 ja Turun akatemian runousopin professorina vuosina 1655–1667. Vuonna 1667 Justanderista tuli Mynämäen kirkkoherra ja hän oli tässä virassa kuolemaansa saakka.
Justander kirjoitti muisto-, hauta- ja onnittelurunoja suomeksi, ruotsiksi ja latinaksi nimellä Erik Juusti. Hän myös suomensi ensimmäisen suomen kielellä esitetyn näytelmän Tuhlaaja-pojasta, joka esitettiin uuden rehtorin astuessa virkaan Turun akatemiassa vuonna 1650. Näytelmä on kadonnut. Hän oli myös ensimmäinen varsinainen asetusten suomentaja (1655–1667).
Katja Gauriloff
Gauriloff aloitti uransa elokuva-alalla vuonna 1998. Vuosina 2000–2004 hän opiskeli elokuvaohjausta Tampereen ammattikorkeakoulun Taiteen ja viestinnän osastolla. Hän on elokuvatuotantoyhtiö Oktoberin osaomistaja.
Gauriloffin ohjauksessa valmistui vuonna 2023 maailman ensimmäinen koltansaamenkielinen pitkä fiktioelokuva Jeʹvida.
Magnus Johansson
Paluu Linköpingiin (2009–)
Kaudeksi 2009–2010 Johansson palasi Linköpingiin, jossa hänet valittiin joukkueen kapteeniksi. Hän teki kauden 52 runkosarjaottelussa tehopisteet 8+41=49 ja tuli valituksi sarjan parhaaksi pelaajaksi Guldpucken-palkinnolla. Lisäksi hänet valittiin kauden puolustajaksi ja hän voitti puolustajien syöttöpörssin. Kaudella 2010–2011 oli jälleen Elitserienin johtavia puolustajia; hän oli sarjan toiseksi tehokkain puolustaja ja Linköpingin toiseksi paras pistemies. Hänet valittiin sarjan arvokkaimmaksi pelaajaksi Guldhjälmen-palkinnolla.
Duris Maxwell
Duris Maxwell (Ted Lewis, s. 15. kesäkuuta 1946) on kanadalainen rumpali, joka on soittanut uransa aikana useissa yhtyeissä, muun muassa Bobby Taylor & the Vancouvers, Powder Blues Band, Doucette, The Temptations, Jefferson Airplane ja Skylark. Hän on soittanut myös Heartin albumilla Dreamboat Annie sekä Devin Townsendin albumilla Ki.
MotorStorm: Arctic Edge
MotorStorm: Arctic Edge on Bigbig Studiosin ja Virtuosin kehittämä sekä Sony Computer Entertainmentin julkaisema MotorStorm-ajopelisarjan kolmas peli. Peli julkaistiin syyskuussa 2009 PSP:lle ja lokakuussa PlayStation 2:lle. Arctic Edge on sarjan ensimmäinen peli, jota ei ole julkaistu PlayStation 3:lle.
Pelissä yritetään voittaa mahdollisimman monta rataa. Teemana on "jäätävän kylmää raakarallia". Pelissä kiroillaan ja se sisältää väkivaltaa eli se ei sovellu lapsille.
Liperin kirkonkylä
Kirkonkylässä sijaitsevat muun muassa Liperin kirkko, kirjasto, kunnanvirasto, terveysasema, apteekki ja Tokmanni. Lähin rautatieasema on Viinijärven rautatieasema 20 kilometrin päässä. Kirkonkylän vesitorni on muodoltaan kartiomainen.
Säilöttyjä unelmia
Tuotanto
Elokuva sai Suomen elokuvasäätiön rahoituksen (120 000 euroa) lisäksi tukea AVEK:lta, Yle TV2:lta, MEDIA:lta, NFTF:ltä, Arte Francelta, RTP:ltä, NRK:lta ja Al-Jazeera Englishiltä. Elokuva nähtiin elokuvateatterissa ainakin Suomessa ja Tanskassa. Elokuva esitettiin myös DocPoint-elokuvajuhlilla ja helmikuussa 2012 Berliinin elokuvajuhlilla sarjassa Culinary Cinema.
Xinhua
Xinhua News Agency on Kiinan valtion virallinen uutistoimisto ja samalla maan suurin uutisten ja informaation keräys- ja välityskeskus. Se perustettiin vuonna 1931 ja se on toiminut nykyisellä nimellään vuodesta 1937. Kiinassa Xinhualla on 32 alueellista toimipistettä ja lisäksi toimistot sadassa eri maassa ulkomailla.
Väinö Lehtonen (teosofi)
P. E:n Kannatusliiton perustivat J. R. Hannula ja hänen mukanaan Ruusu-Risti ry:stä keväällä 1940 erotetut henkilöt.
Maracanaço
Ennen ottelua
Uruguayn ja Brasilian välinen ottelu pelattiin 16. heinäkuuta 1950. Brasilia johti lohkoa yhden pisteen erolla Uruguayhin. Brasilialle olisi riittänyt ottelussa tasapelikin varmistamaan mestaruuden.
Ottelu
thumb|right|150px|Ottelun pelipaikka [[Maracanã.]]
Brooks Laich
Ura
Kaudella 2005–2006 Laich pelasi tulokaskautensa NHL:ssä ja onnistui vakiinnuttamaan paikkansa vakituisessa kokoonpanossa. Hän teki 73 ottelussa tehot 7+14=21. Laich vahvisti keväällä 2006 myös farmijoukkue Hershey Bearsia, jossa hän voitti AHL:n mestaruuden, Calder Cupin. Kesällä 2008 Laich teki kolmivuotisen 6,1 miljoonan dollarin arvoisen jatkosopimuksen Capitalsiin. Hän teki kaudella 2009–2010 uuden henkilökohtaisen piste-ennätyksensä 25+34=59 ja oli joukkueensa viidenneksi paras pistemies.
Derwentin laakson tehtaat
Cromfordin kehräämöt
Cromfordin kehräämö oli maailman ensimmäinen vesivoimalla toimiva puuvillakehräämö. Sen ympärille kehittyi koko joukko tehdas- varasto- ja hallintorakennuksia, joista suurin osa valmistui vuosina 1770-1990. Tulipalo tuhosi osia vanhimmasta kehräämöstä vuonna 1929.
Sotkajärvi (Hattula)
Maantiede
Sotkajärveä lähin kauppa on Teuron kyläkaupan lopetettua Tammelassa tai Iittalassa, joihin on hieman sijainnista riippuen melko sama matka. Matkaa Helsinkiin on noin 120 kilometriä ja Forssaan ja Hämeenlinnaan kumpaankin noin 30 kilometriä. Valtatie 10 Turusta Hämeenlinnaan kulkee vähän matkan päästä Teuron kylästä.
Patrick Reimer
Patrick Reimer (s. 10. joulukuuta 1982 Mindelheim) on saksalainen jääkiekkoilija, joka pelaa Saksan DEL-liigan Thomas Sabo Ice Tigers -joukkueessa. Reimer on pelannut urallaan myös Düsseldorfer EG:ssä. Hän on edustanut Saksaa lukuisissa arvokisoissa ja oli voittamassa olympiahopeaa Pyeongchangissa 2018. Reimer on nopea pelaaja, jolla on hyvä veto ja hyvät kiekolliset taidot; hänen heikkouksiaan ovat puolustaminen ja fyysisyys.
Filip Zadina
Maajoukkueura
Zadina pelasi myös alle 18-vuotiaiden MM-kilpailuissa vuosina 2016 ja 2017. Vuoden 2016 turnauksessa hän oli neljällä osumallaan Tšekin paras maalintekijä. Valmennus valitsi Zadinan joukkueensa turnauksen yhdeksi kolmesta parhaasta pelaajasta. Hänet valittiin myös Suomea vastaan pelatun avausottelun päätteeksi Tšekin ottelun parhaaksi pelaajaksi. Vuoden 2017 turnauksessa Zadina jakoi tehoilla 3+3=6 joukkueensa sisäisen pistepörssin voiton Jáchym Kondelíkin kanssa ja sisäisen maalipörssin voiton Jan Kernin kanssa. Valmennus valitsi hänet Tšekin turnauksen yhdeksi kolmesta parhaasta pelaajasta.
Pellervo Saarinen
Toisen maailmansodan aikana Saarinen toimi kansanhuoltoministeriössä ja kansanhuollossa, ja hänen tehtävänään oli muun muassa jatkosodan aikana 1941–1943 vastata Karjalan siviilien huollosta, ja Lapin sodassa 1944 huolehtia Lapin kansanhuollosta.
Vuosina 1947–1950 Saarinen opiskeli ja opetti Marylandin yliopistossa Yhdysvalloissa, missä hän toimi professorina maitotaloustiedekunnan tutkimuslaboratoriossa. 1951–1957 Saarinen toimi Helsingin yliopiston kotieläintieteen henkilökohtaisena ylimääräisenä professorina ja 1957–1960 Maatalouden tutkimuskeskuksen ensimmäisenä ylijohtajana.
Saariselle myönnettiin vuorineuvoksen arvonimi vuonna 1966 ja hänet on palkittu lukuisilla kunnianosoituksilla. Hän toimi Kansainvälisen meijeriliiton johtokunnassa ja sen Suomen osaston puheenjohtajana, sekä Kansallis-Osake-Pankin hallintoneuvostossa 1961–1980. . Golfinpeluun Saarinen aloitti eläkepäivillään, 75-vuotiaana, ja vielä 88-vuotiaana hän kiersi Helsingin Sanomissa julkaistun muistokirjoituksen mukaan kävellen täydet 18 reikää. Saarinen kuoli pitkällisen sairauden seurauksena 100-vuotiaana Helsingissä.
Tuija Hyyrynen
Juventuksen riveissä Hyyrynen voitti viidesti Italian mestaruuden.
2,3-bisfosfoglyseriinihappo
Merkitys hapensiirrossa
Veren 2,3-bisfosfoglyseriinihappokonsentraatio kasvaa tupakoinnista tai korkealla vuoristossa vähähappisissa oloista johtuvassa kroonisessa hypoksiassa. Yhdisteen pitoisuus on koholla myös kroonista anemiaa sairastavilla henkilöillä
Joaquín Mosquera
Mosquera syntyi Popayánissa ja osallistui maan itsenäistymiseen johtaneisiin tapahtumiin. Bolivar nimitti hänet lähettilääkseen Peruun, Chileen ja Buenos Airesiin, tehtävänä edistää Amerikan yhtenäistymistä.
Käsipallon Euroopan-mestaruuskilpailut
Käsipallon Euroopan-mestaruuskilpailut voi tarkoittaa seuraavia kilpailuja:
Ilmapumpun kääpiögalaksi
Ilmapumpun kääpiögalaksi on Ilmapumpun tähdistön suunnassa sijaitseva kääpiösferoidigalaksi, joka kuuluu Paikalliseen ryhmään. Galaksi sijaitsee noin 1,32 Megaparsekin päässä Maasta, ja etääntyy siitä nopeudella 362 km/s.
HMS Campbeltown
HMS Campbeltown (viirinumero F86) oli Britannian kuninkaallisen laivaston tyypin 22 kolmannen sarjan fregatti.
Valmistus
Alus tilattiin tammikuussa 1985 Cammell Lairdilta, missä köli laskettiin 4. joulukuuta 1985. Se laskettiin vesille 7. lokakuuta 1985 ja otettiin palvelukseen 27. toukokuuta 1989.
Sykloidi
Yhtälöt
Origon kautta kulkeva sykloidi, jonka r-säteinen ympyrä muodostaa vieriessään, muodostuu pisteistä (x, y), jotka toteuttavat ehdot:
Käyrä on derivoituva muualla paitsi erikoispisteissä, joissa se kohtaa x-akselin. Niissä sykloidilla on terävä kärki, ja niitä lähestyttäessä derivaatta kasvaa rajatta \infty:ään tai -\infty:ään riippuen siitä, kummasta suunnasta erikoispistettä lähestytään. Sykloidi toteuttaa myös differentiaaliyhtälön
Discordance Axis
Discordance Axis oli yhdysvaltalainen, New Jerseystä kotoisin oleva kolmihenkinen grindcore yhtye. Yhtyeen musiikkia leimasi eritoten bassokitaran puuttuminen, korkeat ja rääkyvät lauluosuudet sekä riitasointujen käyttö. Yhtye perustettiin vuonna 1992 ja se lopetti toimintansa vuonna 2001.
Demokritos
Demokritos (, n. 460–370 eaa.) oli antiikin kreikkalainen esisokraatikkoihin lukeutunut filosofi, joka oli kotoisin Abderasta, Traakiasta. Hänet tunnetaan atomiopin kehittäjänä yhdessä Leukippoksen kanssa.
Toisen triumviraatin sota Caesarin murhaajia vastaan
Esivalmistelut
Antonius ja Octavianus aloittivat nyt sotaretken itään paenneita Brutusta ja Cassiusta vastaan. Yhteensä triumvireilla oli 43 legioonaa, joista noin 22 osallistui idän sotaretkeen. Triumvirit lähettivät vuoden 42 eaa. alussa kahdeksan legioonaa Adrianmeren yli. Näitä legioonia johti Gaius Norbanus ja Lucius Decidius Saxa. Octavianus ja Antonius aikoivat seurata perässä pääarmeijan kanssa. Heidän vastustajiensa laivasto aloitti kuitenkin pian toiminnan Adrianmerellä ja esti tehokkaasti armeijaa ylittämästä merta. Pian triumviirejä vastassa oli 130 laivaa, joita johti Lucius Staius Murcus ja Gnaeus Domitius Ahenobarbus. Oli selvää että triumvirien olisi vaikea saada armeijansa pääjoukko meren yli.
Norbanuksen ja Saxan kahdeksan legioonaa etenivät tästä huolimatta Via Egnatiaa pitkin Makedoniaan ja sieltä edelleen Filippoista eteenpäin. He leiriytyivät paikkaan jossa oli hyvät puolustusmahdollisuudet.
Jussi Laakso
Ura
Joulukuussa 2020 Laakso teki kolmen kauden mittaisen jatkosopimuksen Seagullsin kanssa. Näiden kolmen kauden aikana hän voitti kaksi Suomen cup mestaruutta ja kaksi pronssia. Viimeisellä sopimusvuodellaan Laakso voitti Helsinki Seagullsin kanssa Suomen mestaruuden.
Urheilulehti kuvaili Laaksoa toukokuussa 2018 verraten rauhalliseksi ja asialliseksi valmentajaksi, jonka valmennuksen painopiste on kokonaisuudessa.
Antti Samuli Korhonen
Antti Samuli Korhonen (s. 1950) on suomalainen tekniikan tutkija. Hän on ollut vuodesta 1988 Teknillisen korkeakoulun metalliopin professori. Hän on tutkinut metallien muokkausta ja lämpökäsittelyä.
Käytävä
Laajemmassa merkityksessä termillä käytävä voidaan tarkoittaa mitä tahansa muodoltaan pitkää ja kapeaa kulkuväylää, kuten puistokäytävä, jalkakäytävä ja ekologinen käytävä.
Teollistuminen
thumb|upright=1.5|Maailman teollistuneet alueet Teollistuminen on yhteiskunnallinen ja taloudellinen muutos, jossa yhteiskunta muuttuu esiteollisesta teolliseksi. Tämä muutos on tiukasti sidoksissa energiavaroihin ja teknologisiin innovaatioihin, etenkin energiantuotannollisiin ja metallurgiaan liittyviin. Teollistuminen sisältää myös ajatuksen tietynlaisesta ajatustavan muutoksesta ja erilaisesta suhtautumisesta luontoon. On kiistanalaista, aiheuttaako teollistuminen nämä filosofiset muutokset vai onko ensin tapahtunut ajattelutavan muutos. Teollistuminen on osa laajempaa yhteiskunnan modernisaation prosessia.
Atte Mäkinen
Atte Mäkinen -nimisiä henkilöitä ovat:
Doc Watson
Elämä
Watsonin ura alkoi 1953, kun hän oli swing-yhtyeen soolokitaristi. Muusikko ja manageri Ralph Rinzler huomasi 1960 Watsonin taidot, minkä seurauksena Watson pääsi soittamaan Newport Folk Festival -tapahtumaan 1963. Seuraavana vuonna Watson julkaisi ensimmäisen albuminsa, jonka nimi oli Doc Watson.
Purity of Essence
Kappaleet
Kaikki kappaleet lukuun ottamatta kappaletta ”Rock ’n Roll” on kirjoittanut Quorthon.
Maija Nissinen
Akateeminen ura
Filosofian tohtoriksi Nissinen väitteli Jyväskylän yliopistossa vuonna 2001. Hänen orgaanisen kemian alaan kuuluvan väitöskirjansa aiheena oli heikkoihin, ei-kovalenttisiin vuorovaikutuksiin perustuvien supramolekulaaristen yhdisteiden rakenteen röntgentutkimus. Väitöstutkimuksessaan Nissinen tutki erilaisia kruunueettereitä, syklofaaneja, kaliksareeneja ja resorsinareeneja, jotka ovat tärkeimpiä supramolekulaarisen kemian tutkimuskohteisiin kuuluvia yhdisteitä. Väitöskirjan ohjasi professori Kari Rissanen.
Weissin alue
Aiheesta muualla
Magnetic domain
Anacondas: The Hunt for the Blood Orchid
Juoni
Elokuvassa joukko tutkimusmatkailijoita lähtee sademetsään etsimään veriorkideana tunnettua kasvia, joka kukkii vain seitsemän vuoden välein, tarkoituksenaan teettää kasvista lääke, jolla tienata omaisuuksia. Retkikunta vuokraa itselleen veneen ja oppaan jokea pitkin kulkevaa matkaa varten, mutta vene haaksirikkoutuu ja ryhmä joutuu keskelle viidakkoa. Samaan aikaan saarella on valtavien anakondien parittelukuukausi, ja retkikunta joutuu kamppailemaan henkensä edestä, ettei joutuisi jättiläiskäärmeiden syömäksi.
Hitchin
Hitchin on noin asukkaan kaupunki Hertfordshiren kreivikunnassa, Itä-Englannissa. Sen alueella ei ole kuntia (unparished area) ja sen hallinnosta vastaa North Hertfordshiren piirivaltuusto.
Hot Sauce Committee Part Two
Kappaleet
Japanin bonuskappale
Honkajoki (täsmennyssivu)
Honkajoki voi tarkoittaa ainakin seuraavia:
Daniela Tjeder
Maajoukkueeseen Tjeder nousi ensi kerran vuonna 2005 ja hän on pelannut uransa aikana kaikkiaan kuusi maaottelua.
Nick Kellogg
Yksityiselämä
Kelloggin isä Clark Kellogg pelasi koripalloa NBA:ssa ja on tullut tunnetuksi myös asiantuntijakommentaattorina televisiossa sekä menestyneessä NBA 2K -pelisarjassa.
Ove Christensen
Ura
Maajoukkuepestinsä jälkeen Christensen valmensi pääsarjassa Aarhus GF:ää ja Akademisk Boldklubia kunnes palasi 2003 Viborgin peräsimeen. Toisella yrittämällä parhaaksi sijoitukseksi jäi kauden 2005/06 neljäs sija Tanskan liigassa. Maaliskuussa 2007 Christensen palasi valmennustehtäviin Vejle BK:n päävalmentajana. Christensenin ensimmäinen ottelu Vejle-valmentajana oli hänen uransa 307. pääsarjaottelu valmentajana ja näin Christensenistä tuli eniten liigaotteluita Tanskassa valmentanut valmentaja. Hän ei onnistunut pelastamaan Vejleä putoamiselta liigasta, mutta sai jatkaa tehtävissään. Visiitti ykkösdivisioonassa jäikin yhteen kauteen. Paluu pääsarjaan ei kuitenkaan sujunut seurajohdon mielestä riittävän menestyksekkäästi ja Christensen sai potkut maaliskuussa 2009.
Kesäkuussa 2011 Christensen palasi Viborg FF:n päävalmentajaksi tavoitteena nostaa seura takaisin Tanskan pääsarjatasolle. Nousutavoite täyttyi kauden 2012/13 päätteeksi, kun Viborg voitti Tanskan 1. divisioonan mestaruuden. Christensenin johdolla Vibrog taisteli sijoituksista Tanskan liigan häntäpäässä kaudella 2013/14. Christensen erosi yllättäen seuran peräsimestä tammikuun alussa 2014.
Russian Government Cup 2010
Russian Government Cup 2010 oli Kirovissa Venäjällä 3.-5. joulukuuta 2010 järjestetty kansainvälinen jääpalloturnaus. Joukkueita oli mukana kahdeksan neljästä maasta.
Topi Järvinen
Topi Järvinen (s. 26. syyskuuta 1994 Jyväskylä) on suomalainen jalkapalloilija, joka edusti viimeksi Ykkösessä pelannutta JJK Jyväskylää. Hän on pelipaikaltaan laitalinkki.
Senegalin vaakuna
Halkoisen kilven oikeanpuoleisessa kentässä on leijona, joka symboloi voimaa. Vasemmassa kentässä on apinanleipäpuu, maan kansallispuu. Sen alla oleva aaltokoro kuvaa Senegal-jokea, josta valtio on saanut nimensä. Kilven yläpuolella on vihreä tähti symboloimassa Afrikan vapautta. Tähti on myös Senegalin lipussa. Kilven alla on tasavallan kansallisritariston merkki. Vaakunaa ympäröi kaksi palmunlehvää.
Sierra Leonen vaakuna
Sierra Leonen vaakuna on Sierra Leonen tunnus lipun, kansallislaulun ja moton ohella.
Mapudungun
Puhujamäärät ja elvytystyö
Vuonna 2006 Microsoft teki Windowsin version, jonka kieleksi saattoi asettaa mapudungunin. Mapuchejen johtajat haastoivat Microsoftin oikeuteen, koska pitivät kieltään tekijänoikeuslakien alaisena.
Annika Sievinen
Yleistä
Perusluonteeltaan Annika oli sanavalmis ja hieman kärkäskin mielipiteissään. Muodista kiinnostunut Annika seurasi trendejä ja shoppaili aika ajoin paljon ja haaveili myös itse muotisuunnittelijan urasta. Annika oli Sievisten nuorin tytär.
Annikan perheeseen kuuluivat isä Lasse Sievinen ja äiti Paula Sievinen sekä siskot Katri ja Heli Sievinen. Annikan velipuolet ovat Lassen ja Armi Viitamäen lapsi Jiri Viitamäki, joka on samalla Annikan serkkupuoli, sekä Paulan ja Eero Vanalan lapsi Severi Sievinen. Kumpaakaan heistä Annika ei ehtinyt tuntemaan veljenään, sillä Severin syntymä ja Jirin biologisen isän paljastuminen tapahtuivat vasta, kun Annika oli jo kuollut. Annikan äiti, Paula, todettiin aivokuolleeksi vuonna 2014 ja hänen sydämensä siirrettiin Jirin tyttärelle Nellalle.
HMS Superb (1875)
Palvelus
Alus liitettiin palvelukseen otettaessa Välimeren laivastoon, jossa se palveli seuraavat seitsemän vuotta. Alus osallistui Aleksandrian pommitukseen, jossa se käytti 310 kymmenen tuuman kranaattia. Alukseen osui samassa yhteydessä kymmenen kranaattia, joista seitsemän osui panssariin. Osumat eivät aiheuttaneet henkilövahinkoja.
Slow Hands
Kappaleet
Alkuperäinen Brittiversio
Jousimiehen kääpiöellipsigalaksi
Jousimiehen kääpiöellipsigalaksi on Jousimiehen tähdistön suunnassa sijaitseva kääpiöellipsigalaksi, joka kuuluu Paikalliseen ryhmään. Galaksi sijaitsee noin 20 000 parsekin päässä Maasta ja lähestyy sitä nopeudella 307 km/s. Galaksi on Linnunradan satelliittigalaksi.
Stefan Żeromski
Suomennettu tuotanto
Tekijänimellä Stefan Žeromski teoksessa: Slaavilaisen kirjallisuuden kultainen kirja, toim. V. K. Trast, WSOY 1936 Teoksessa Valkoinen kotka: puolalaisia novelleja, suom. ja toim. Reino Silvanto. Jyväskylä: Gummerus 1937
Ettore Messina
Ettore Messina (s. 30. syyskuuta 1959 Catania) on italialainen koripallovalmentaja. Vuodesta 2014 lähtien hän on toiminut San Antonio Spursin apuvalmentajana. Messina on valittu yhdeksän muun valmentajan ohella Euroliigan 50 suurimman vaikuttajan listalle.
VEF
VEF (Valsts Elektrotehniskā Fabrika) on latvialainen elektroniikka-alan valmistaja. VEF perustettiin vuonna 1919. VEF tuotti vuonna 1936 Minox-kameran, jonka suunnitteli Walter Zapp. Kamera oli aikansa pienin.
Hotokka
Sota-aika
Hotokan alueen väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäivät taas Neuvostoliiton puolelle.
Tony Pappila
Muuta
Pappilan pikkuveli Tommy pelaa IF Troja-Ljungbyn J20-junioreissa.
Antti Papinaho
Koripalloura
Papinaho pelasi nuoruusvuosinaan koripalloa kasvattajaseurassaan Orimattilan Jymyssä. Jymyssä Papinaho aloitti myös valmentajauransa 1990-luvun lopussa. Jymystä hän siirtyi Hongikon Nuorisoseuran Urheilijoihin valmentamaan tyttöjen juniorijoukkuetta, jossa hän toimi siihen asti kunnes pääsi kaudeksi 2002–03 BC Jyväskylän SM-Koris-joukkueeseen apuvalmentajaksi. Kaudet 2003–04 ja 2004–05 hän toimi Rekolan Urheilijoiden I-divisioonassa pelaavan edustusjoukkueen päävalmentajana sekä samalla Pussihukkien SM-Koris-joukkueen apuvalmentajana. 15-vuotiaiden maajoukkueryhmässä Papinaho toimi apuvalmentajana vuonna 2004.
HMS Collingwood (1882)
Valmistus
Alus tilattiin vuonna 1880 Pembroken telakalta ja sen köli laskettiin 12. heinäkuuta 1880. Alus laskettiin vesille 22. marraskuuta 1882 ja se valmistui heinäkuussa 1887.
Oma-kabaree
Vaikutukset
Oma-kabareesta on jäänyt elämään etenkin 24. syyskuuta 1969 Kristiina Halkolan esittämä Laulu 20 perheestä, jossa lueteltiin suurin osa tuon ajan Suomen rikkaimmista suvuista.
Valkealan kirkko
Valkealan nykyinen kirkko on järjestyksessään neljäs. Kaikki kirkot ovat sijainneet samalla kirkkomaalla. Valkealan ensimmäinen kirkko valmistui vuonna 1631 ja toinen kirkko vuonna 1674. Kolmas kirkko vihittiin käyttöön 1798 ja se paloi marraskuussa 1920.
Valkealan kirkko on rapattu tornillinen tiilikirkko, joka edustaa pitkäkirkkotyyliä. Sisätiloissa on Antti Salmenlinnan koristemaalauksia Raamatun aiheista ja kuoripalkissa Gunnar Finnen tekemä kalvaarioryhmä. Krusifiksi on sijoitettu kirkkosalin ja kuorin väliin. Alttaritaulu on A. G. Thitzin maalaama "Ristiltä otto" vuodelta 1819. Alttaritaulu oli maalattu jo Valkealan edelliseen kirkkoon, mutta oli poistettu sieltä rumana ja pahennusta herättävänä, ja säästyi sen vuoksi edellisen kirkon tulipalolta. Urut ovat 33-äänikertaiset Kangasalan urkutehtaan valmistamat vuodelta 1977.
Oona Kiviranta
Muuta
Salattujen elämien spin-off-elokuvassa Nightmare – Painajainen merellä Oona lähti Peppi ja Sergei Kuulan seurueen mukana näiden häämatkaristeilylle. He kohtaavat siellä myös Miron ja Sampo Kaukovaaran, jotka ovat esittelemässä Jardinin tuotteita laivalla. Kun heitä aletaan uhkailla ja risteily on vähällä päättyä huonosti, Oona antaa Mirolle anteeksi, he suutelevat ja päättävät jatkaa seurustelua. Myös Oonan hiustyyli on muuttunut hänen sarjasta poistumisensa jälkeen. Elokuvassa hänellä on lyhyet oranssihtavat hiukset. Elokuvan jatko-osassa Nightmare 2 – Painajainen jatkuu Oona ja Miro kutsutaan Jiri Viitamäen perustamaan kesäkahvilaan lomasaarelle. Saarella Miro kosii Oonaa, joka suostui kosintaan Kari Taalasmaan yrittäessä kuitenkin estää Miron aikeet mennä naimisiin Oonan kanssa. Kun saarella alkaa tapahtumaan kummia, joutuvat Miro ja Kari pitämään yhtä ja pääsevät lopulta sopuun. Oona ja Miro kertovat myös odottavansa ensimmäistä lastaan ja Kari onnitteleekin tulevia vanhempia.
Karmelvuori
Historia
Karmelvuoren alueen asuttivat jo neandertalinihmiset ja varhaiset nykyihmiset. Varhaisista ihmisistä on löydetty merkkejä alueen luolista. Löytöpaikat vuorella ovat nykyisin yksi Unescon maailmanperintöluettelon kohteista. Paikka mainitaan mahdollisesti jo Egyptin faarao Pepi I:n aikaisissa asiakirjoissa, assyrialaisissa kaiverruksissa ja vuoreen viitataan myös useissa Vanhan testamentin kohdissa. Vuoren nykyinen nimi on johdettu heprean viini- tai puutarhaa tarkoittavasta sanasta kerem. Joissakin yhteyksissä vuori liitetään jumala Baalin kotipaikkaan. Myöhemmin vuorella on sijainnut Zeuksen temppeli, jonka oraakkeleilta pyysivät neuvoa esimerkiksi Rooman keisarit Vespasianus ja Trajanus.
Moderni taide
pienoiskuva|350px|[[Paul Gauguin, Ateria 1891. Musée d'Orsay.]] thumb|[[Edvard Munch, Huuto 1893]] thumb|[[Paul Cézanne, Kylpijät, 1898–1905.]] thumb|[[Kazimir Malevitš,Suprematismi kahdeksalla suorakulmiolla 1915.]]
Lännen Media
Lännen Median lisäksi toinen vastaava suurien suomalaisten sanomalehtien yhteistyöverkosto on Uutissuomalainen.
Stephenson Robert Clarke
Clarke oli British Ornithologists' Unionin jäsen ja yhdistyksen lehden Ibiksen avustaja. Hän nimesi linnuista somaliankyyhkyn, kipinäsepän (Lybius chaplini) ja somalianhempon (Carduelis johannis).
Keira Peak
Keira Shuntae Peak (s. 17. toukokuuta 1991) on yhdysvaltalainen koripalloilija.
HMS Howe (1815)
Valmistus
Alus tilattiin 15. tammikuuta 1806 Chathamin telakalta, missä köli laskettiin kesäkuussa 1808. Se laskettiin vesille 28. maaliskuuta 1815, jolloin se siirrettiin reserviin. Tilauskustannukset olivat 98 105 puntaa. Havaittujen ongelmien korjaamiseen käytettiin syyskuusta 1823 huhtikuuhun 1824 Sheernessin telakalla 10 520 puntaa ja Chathamin telakalla lokakuusta 1832 heinäkuuhun 1833 5 142 puntaa.
G. Mennen Williams
Yli kymmenen vuoden kuvernöörikauden jälkeen presidentti John F. Kennedy kutsui Williamsin apulaisulkoministerikseen 1961 ja antoi tälle tehtäväksi Yhdysvaltain Afrikan-politiikan kehittämisen maanosan maiden itsenäistymisen huippuvuosina. Williams hoiti tehtävää vuoteen 1966, jolloin hän pyrki tuloksetta senaattoriksi. Presidentti Lyndon B. Johnson nimitti Williamsin suurlähettilääksi Filippiineille vuosiksi 1968–1969, minkä jälkeen hän toimi Michiganin korkeimman oikeuden jäsenenä läpi 1970-luvun ja nimitettiin sen presidentiksi 72-vuotiaana 1982. Hän jäi eläkkeelle 1986 ja kuoli kaksi vuotta myöhemmin 1988.
Bill Haslam
William Edward ”Bill” Haslam (s. 23. elokuuta 1958) on Tennesseen entinen kuvernööri. Tässä tehtävässä hän toimi vuosina 2011-2019. Haslam on Republikaanisen puolueen jäsen. Hän oli Knoxvillen pormestari vuodesta 2003 vuoteen 2010. Haslam vastustaa homoliittoja mutta on sanonut haluavansa keskittyä taloudellisiin asioihin. Hän on National Rifle Associationin jäsen.
Craig Dawson
pienoiskuva|Craig Dawson Boltonin pelaajana huhtikuussa 2013. Craig Dawson (s. 6. toukokuuta 1990 Rochdale) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Wolverhampton Wanderersia.
Anna mun kaikki kestää
Anna mun kaikki kestää: Sovinnon kirja on Pekka Haaviston vuonna 2011 julkaisema muistelmateos. Kirjan kustansi WSOY. Kirja julkaistiin ennen vuoden 2012 presidentinvaaleja, joissa Haavisto oli presidenttiehdokkaana.
Evankeliumikirja
Evankeliumikirja (lektionaari) on Raamatun teksteistä laadittu tekstikokoelma, jota käytetään kristillisissä jumalanpalveluksissa. Evankeliumikirja on läntisten kirkkojen (katolinen kirkko, luterilaiset kirkot, anglikaaninen kirkko) jumalanpalveluskirjoihin kuuluva kirja, jossa on jumalanpalveluksissa luettavat Raamatun lukukappaleet ja päivän rukoukset kirkkovuoden kierron mukaisesti järjestettynä.
Evankeliumikirja Suomen evankelis-luterilaisessa kirkossa
Evankeliumikirja on kirkolliskokouksen hyväksymä kirja, joka on Suomen evankelis-luterilaisen kirkon Kirkkokäsikirjan II osa. Siinä on kunkin sunnuntain ja juhlapyhän sekä erityispyhien raamatuntekstit. Nykyinen evankeliumikirja on hyväksytty 8. toukokuuta 1999.
Heli Sievinen
Suhde Sonyaan, vauvakuume ja suhde Kiiaan
Sonyan jälkeen Heli keskittyi vain lapsen hankkimiseen ja päätti unohtaa naiset. Tämän jälkeen Helin veli- ja serkkupuoli Jiri sai raahattua Helin baariin etsimään seuraa. Ilta ei kuitenkaan tuottanut tulosta ja pettynyt Heli lähti taksilla kotiin. Taksikuskina ollut Kiia Hyvönen ihastui Heliin ja pyysi tätä heti treffeille. Heli ei kuitenkaan suostunut, mutta sai tilaisuuden tavata Kiia uudestaan unohdettuaan sateenvarjonsa Kiian taksiin. Pari päätti sopia treffit. Taidenäyttelyssä Kiia sai mystisen puhelun Hannelelta ja Heli päätteli Kiian olevan varattu. Pian kuitenkin selvisi, että Hannele oli Kiian pienen Anniina-tyttären lapsenvahti.
Ochazuke
Ochazuken yleisimpiä päällyksiä ovat tsukemono, umeboshi, nori (merilevä), furikake, seesaminsiemenet, tarako, mentaiko, suolattu lohi, shiokara (suolassa säilötyt merenelävät) ja wasabi.
Ruoasta tuli alun perin suosittu Heian-kaudella, jolloin sen valmistukseen käytettiin usein vettä. Edo-kauden alussa sen sijaan alettiin käyttää teetä.
The 1955 London Sessions
Levyn esittelytekstin on tehnyt Orbiston Parva. Parvan mukaan valkoisella yleisöllä oli Broonzysta mielikuva pikemminkin folk- kuin blueslaulajana, joten hitaammissa lauluissa Broonzyn äänenkäytössä on aikaisempaa enemmän korusäveliä, etunuotteja ja melismaa. Parva myös kehuu Broonzyn metronomintarkkaa peukalotekniikkaa kitarasäestyksessä.
Nagato-luokka
Nagato-luokka oli keisarillisen Japanin laivaston kahden taistelulaivan muodostama alusluokka, jonka alukset olivat ensimmäiset kahdeksan taistelulaivaa ja kahdeksan taisteluristeilijää sisältäneen 8-8-suunnitelman alukset ja samalla ensimmäiset täysin Japanissa suunnitellut keisarillisen Japanin laivaston taistelulaivat (suunnitelma A-102). Alusten pääaseina olivat ensimmäiset taistelulaivaluokkaan asennetut 41 senttimetrin (16 tuuman) tykit.
Handley Page Type O
Handley Page Type O on ensimmäisen maailmansodan aikaan Iso-Britanniassa käytetty kaksimoottorinen pommikone, joista on tehty kaksi versiota: Handley Page O/100 (100 tarkoittaa koneen siipiväliä jalkoina) (H.P.11) ja Handley Page O/400 (H.P.12). Konetyyppi suunniteltin kuljettamaan länsirintaman lentokentiltä, kuten eteläisestä Englannista pommikuorma Berliiniin. Ensilento koitti 18. joulukuuta 1915. Aktiivi sotilaspalveluskäyttö aloitettiin marraskuussa 1916.
Vladimir Astapovski
Astapovski valittiin Neuvostoliiton vuoden jalkapalloilijaksi vuonna 1976. Hän kuoli 65 vuoden ikäisenä 12. huhtikuuta 2012.
Renault Kadjar
Renault Kadjar on Renault’n vuosina 2015–2022 valmistama keskikokoinen crossover-tyyppinen automalli. Se jakaa suuren osan tekniikastaan Nissan Qashqain kanssa. Mallistossa Kadjar sijoittui pienemmän Capturin ja suuremman Koleosin väliin. Mallin korvaajaksi tuli Renault Austral.
Kiertoheiluri
pienoiskuva|upright|Kierto- eli torsioheiluri, jonka massakappaleena on ympyränmuotoinen levy. Kiertoheiluri (torsioheiluri) on heiluri, jossa massakappale on ripustettu yläpäästään kiinnitettyyn kuituun, ja jonka oskillaatio perustuu kuidun kiertymiseen. Massakappaleen oskillaatio (myötäpäivään, vastapäivään, myötäpäivään...) tapahtuu siis kohtisuorasti gravitaatioon nähden, ja gravitaation ainoa merkitys on jännittää kuitua painamalla massakappaletta. Kiertoheilurin palauttava vääntömomentti on suoraan verrannollinen poikkeutuskulmaan ja direktiomomenttiin D,
Säkylän lentokenttä
Lentokenttä toimi Pyhäjärven jäällä tammi–maaliskuussa 1940. Se sijaitsi järven itärannalla Haapsaaren niemessä Säkylän keskustan tuntumassa. Kiitotiet oli aurattu niemen länsipuolelle. Paikalla nykyään olevan Huvila Haapsaaren pihamaalla on lentotukikohdan muistomerkki. Pienoismalli kentästä on nähtävillä Säkylän Talvi- ja jatkosotamuseossa.